මතුගම ලංගම ඩිපෝවේ බස් ධාවන කටයුතු දිනෙන් දින පිරිහෙමින් පවත්වන නිසා පළපුරුදු, සුදුසුකම් ඇති ඩිපෝ කළමනාකාරවරයකු පත්කිරීමට පියවර ගන්නැයි මගී අයිතීන් සුරකීමේ සංවිධානය ඉල්ලීමක් කරයි.මේ වනවිට ප්‍රධාන මාර්ග රාශියක බස් ධාවනය සම්පූර්ණයෙන්ම අඩපනව ගොස් ඇත.කාලසටහන් මත බස් ධාවනයන් සිදු නොවන අතර මාසික වාර ප්‍රවේශපත්‍ර ලබාගත් රජයේ සේවකයන් පාසල් සිසුන්ට නැවතත් මුදල් ගෙවා පෞද්ගලික බස්වල ගමන් කිරීමට සිදුව ඇත.මේ ඩිපෝවට අධිකරණ තීන්දුවකින් පත්කර ඇති ඩිපෝ අධිකාරිවරයා පත් කිරීමට පියවර නොගන්නේ ඇයිදැයි ලංකා ගමනාගමන මණ්ඩලයේ සභාපතිවරයාගෙන් මගී අයිතීන් සුරකීමේ සංවිධානය ලිඛිතව ප්‍රශ්න කැර තිබේ.